**Privredna banka Sarajevo d. d. Sarajevo**

**Naziav\_filijale2**

**Ul.** **adresa\_filijale2**

**PTT poslovnice,** **sjediste\_filijale2**

**Ime i prezime klijenta:** **naziv2**

**JMBG klijenta:** **JMBG2**

**INFORMACIONI LIST**

|  |  |  |
| --- | --- | --- |
|  | ***Tekući račun*** | |
| ***Karakteristike proizvoda*** | Tekući račun se može otvoriti na osnovu stalnih priliva plate, penzije, invalidnine te drugih izvora primanja usmjerenih na tekući račun.  Vlasnik računa može ovlastiti jednu ili više poslovno sposobnih osoba da raspolažu sredstvima po njegovom računu. Banka opunomoćenom licu izdaje dodatnu karticu koja glasi na ime opunomoćenog lica, a nosi broj računa Vlasnika računa. Punomoć je moguće dati za određeni period, neodređeno vrijeme i jednokratno. Po računu maloljetnog lica zakonski zastupnik može izdati punomoć izuzev kada maloljetni klijent stariji od 15 (petnaest) godina samostalno raspolaže svojom zaradom/prihodom na računu. Staratelj ne može opunomoćiti drugu osobu za raspolaganje po računu (pravo raspolaganja može prenijeti na drugu osobu samo na osnovu akta nadležnog organa (sud, organ starateljstva). | |
| ***Korisnici*** | Korisnici tekućeg računa mogu biti:   * domaća fizička lica - rezidenti stariji od 18 (osamnaest) godina sa stalnim prebivalištem u BiH, * maloljetni rezidenti za koje račun može otvoriti zakonski zastupnik (roditelj), * lica pod starateljstvom (punoljetna i maloljetna) za koje račun mogu otvoriti zakonski staratelji, * strana fizička lica - nerezidenti. | |
| ***Iznos usluge, oznaka valute i uslovi korištenja*** | Tekući račun otvara se u valuti KM uz mogućnost istovremenog otvaranja i ostalih valuta (KM, EUR, USD, CHF, GBP, DKK, SEK, AUD, CAD, NOK) bez ograničenja vezanih za iznos. | |
| ***Preduslov za korištenje proizvoda*** | Bez posebnih preduslova. | |
| ***Trajanje ugovora*** | Tekući račun se ugovara na neodređeno vrijeme. | |
| ***Izmjena uslova/odustajanje od ugovora*** | Ugovor o tekućem računu se zaključuje na neodređeno vrijeme. Svaka ugovorna strana ima pravo na raskid ugovora bez otkaznog roka.  Klijent može u svakom momentu, bez naknade, otkazati korištenje tekućeg računa uz podnošenje pismenog zahtjeva za zatvaranje računa. Zatvaranje računa može se izvršiti na osnovu pisanog zahtjeva vlasnika računa. Banka ne naplaćuje zatvaranje računa i gašenje platne kartice (ukoliko je vlasnik računa korisnik debitne platne kartice). U skladu sa važećom Tarifom naknada u poslovanju sa fizičkim licima, Banka ne naplaćuje naknadu za otvaranje i zatvaranje računa na zahtjev klijenta. | |
| ***Raspolaganje uloženim sredstvima*** | Sredstvima na računu klijent može raspolagati na osnovu debitne Visa kartice i identifikacijskog dokumenta (lične karte, pasoša, vozačke dozvole), a do visine raspoloživih sredstava na računu.  Isplatu iznosa u vrijednosti iznad KM 10.000,00 (protuvrijednost druge valute) klijent je dužan najaviti Banci 24 h ranije.  Sredstvima na računu vlasnik računa može raspolagati najviše do visine raspoloživog stanja.  Raspolaganje sredstvima na računu je moguće:   * isplatom gotovine u domaćoj i stranoj valuti; * debitnom Visa karticom; * na bankomatima i POS uređajima; * trajnim nalogom; * elektronskim bankarstvom. | |
| ***Visina i promjenjivost nominalne kamatne stope*** | Banka na ovaj vid štednje ne obračunava kamatu, odnosno nominalna kamatna stopa iznosi 0,00%.  Kamatna stopa je fiksna.  Banka u obračunu kamata koristi linearnu metodu.  Kamatne stope se ugovaraju u postotku u odnosu na glavnicu, a u pravilu se izražavaju na godišnjem nivou. |
| ***Efektivna kamatna stopa i ukupan iznos koji korisnik usluge treba platiti*** | Efektivna kamatna stopa je jednaka nominalnoj kamatnoj stopi.  Efektivna kamatna stopa (EKS) je povrat na depozit nakon što se svi troškovi i naknade vezani za depozit uključe u kalkulaciju kamatne stope.  Obračunava se konformnom metodom.  Kod tekućeg računa efektivna kamatna stopa jednaka je nominalnoj kamatnoj stopi. |
| ***Naknade*** | Pregled važeće tarife:   |  |  | | --- | --- | | Otvaranje računa | Bez naknade | | Naknada za vođenje tekućeg računa | KM 2,50 | | Vođenje tekućeg računa bez prometa | Bez naknade | | Vođenje neaktivnih računa, sve dok na računu ima sredstava | KM 2,50 | | Zatvaranje računa | Bez naknade | | Aktiviranje neaktivnog računa | Bez naknade | | Uplate i isplate sa/na tekući račun | Bez naknade | | Uplata rate kredita | Bez naknade | | Uplata na kreditnu karticu | Bez naknade | | Prebacivanje sa tekućeg računa FL u korist drugih računa u Banci istog vlasnika računa, uključujući i kredit/karticu | Bez naknade | | Prebacivanje sa računa FL u korist računa drugih FL ili PL unutar Banke | KM 1,20 | | Plaćanje UPP nalogom na zahtjev FL u korist računa drugih FL ili PL unutar Banke | KM 1,80 | | UPP Međubankarske transakcije - nalog do KM 10.000,00 - GC | KM 2,00 | | UPP Međubankarske transakcije - nalozi putem RTGS | KM 7,00 | | Izrada izvoda koji se podiže u Banci (redovni izvod) | Bez naknade | | Slanje izvoda na e-mail (redovni izvod) | | Slanje izvoda na adresu (redovni izvod) | | Izrada izvoda koji se podiže u Banci (dodatni izvod) | KM 2,00 | | Izrada izvoda na zahtjev klijenta na e-mail/adresu (dodatni izvod) | | Izdavanje potvrda: | KM 10,00 (sa uključenim PDV-om) | | Potvrda o broju računa, potvrda o stanju na računu, potvrda o realizaciji transakcije sa računa, dodatni izvještaj o prometu računa i sl. | |
| ***Troškovi održavanja računa na kojem se evidentiraju transakcije i promjenjivost naknade*** | Banka obračunava naknadu za vođenje tekućeg računa u iznosu od KM 2,50 mjesečno, u skladu sa važećom Tarifom naknada u poslovanju sa fizičkim licima.  Obračun naknada obavlja se automatizmom na zadnji dan u mjesecu.  Naplata naknada obavlja se automatizmom, na dnevnoj bazi zaduženjem tekućeg računa za iznos obračunatih, a nenaplaćenih naknada.  Naknada se mijenja u skladu s poslovnom politikom Banke i primjenjivat će se i na već zaključeni ugovor bez obaveze zaključenja aneksa ugovora i/ili pribavljanja saglasnosti za promjenu od strane vlasnika. U slučaju da Banka izmijeni visinu naknade, obavezna je o tome obavijestiti vlasnika u roku od 15 (petnaest) dana prije početka primjene izmijenjene naknade.  Važeća Tarifa naknada dostupna je u svakoj poslovnici Banke kao i na web stranici Banke [www.pbs.ba](http://www.pbs.ba). Izmijenjena i dopunjena Tarifa naknada Banke primjenjuje se istekom 15 (petnaest) dana od dana objave iste u poslovnim jedinicama Banke i na internet stranici Banke. Smatra se da je Klijent upoznat sa izmjenama i dopunama Tarife naknada momentom njihove objave u poslovnim jedinicama Banke i na internet stranici Banke.  Visina naknada određuje se prema utrošku materijala, trošku vanjskih usluga i kadrovskih resursa Banke neophodnih za izvršenje ugovora, odnosno prema godišnjoj stopi inflacije prema zvaničnim podacima koje objavljuje Agencija za statistiku BiH za proteklu godinu i to primjenom istog objavljenog procenta povećanja, pri čemu se usklađivanje visine naknada vrši samo ako stopa inflacije za proteklu godinu pređe stopu 5%. Tarife naknada kao svojevrstan cjenovnik dodatnih uslužnih poslova su, obzirom na prethodno navedeno, promjenjiva kategorija i mijenjaju se s vremena na vrijeme. |
| ***Debitna kartica*** | Debitna kartica je kartica vezana za tekući račun i ista se izdaje na pisani zahtjev od strane vlasnika  tekućeg računa. Osnovni korisnik debitne kartice može biti samo poslovno sposobna osoba. Debitna kartica se koristi za plaćanje roba i usluga ili podizanje gotovine do visine raspoloživih sredstava na računu. Banka na zahtjev vlasnika računa može izdati dodatnu karticu i poseban PIN dodatnom korisniku kartice.  Kartični račun se vodi u KM i sve transakcije nastale u inostranstvu biti će konvertovane u KM po kursu kartične organizacije.  Rok važenja kartice je vrijeme korištenja prava iz kartice. Korištenje prava iz kartice se utvrđuje na neodređeno vrijeme. Rok važenja kartične plastike koja je sredstvo za realizaciju prava iz kartice, je određeno vrijeme do kada se može koristiti kartična plastika i navedeno je na kartičnoj plastici.  Za korištenje kartice, Banka naplaćuje naknade u skladu sa važećom Tarifom naknada u poslovanju sa fizičkim licima.  Pregled važeće tarife:   |  |  | | --- | --- | | Naknada za izdavanje kartice (upisnina) - jednokratno | Bez naknade | | Godišnja članarina - osnovni imalac | Bez naknade | | Godišnja članarina - dodatni imalac | KM 10,00 | | Izrada debitne kartice u roku od 24 h | KM 50,00 | | Izvanredno/express izdavanje PIN-a vlasniku ili opunomoćeniku (u slučaju gubitka, krađe, promjene matičnih podataka ili oštećenja kartice ili brzine) | KM 30,00 | | Reizdavanje kartica - osnovni imalac | Bez naknade | | Reizdavanje kartica - dodatni imalac | Bez naknade | | Zamjena kartice - oštećenje, krađa ili gubitak - osnovni imalac | KM 15,00 | | Zamjena kartice - oštećenje, krađa ili gubitak - dodatni imalac | KM 15,00 | | Kupovina robe i plaćanje usluga u zemlji | Bez naknade | | Kupovina robe i plaćanje usluga u inostranstvu | Bez naknade | | Podizanje gotovine na bankomatima Banke i BH mreže bankomata | Bez naknade | | Podizanje gotovine na bankomatima drugih banaka u zemlji | 2,5% od iznosa, min KM 10,00 | | Podizanje gotovine na bankomatima drugih banaka u inostranstvu | 3% od iznosa, min KM 15,00 | | Podizanje gotovine na POS terminalima drugih banaka u zemlji | 2,5% od iznosa, min KM 10,00 | | Podizanje gotovine na POS terminalima drugih banaka u inostranstvu | 3% od iznosa, min KM 15,00 | | Naknada za konverziju ili procesiranje transakcije kupovine ili podizanje gotovine u inostranstvu | 1% od iznosa transakcije | | Neopravdane reklamacije na ATM uređajima Banke | KM 10,00 | | Neopravdane reklamacije na POS i ATM uređajima drugih banaka | KM 30,00 | | Neopravdane reklamacije za transakcije izvršene putem interneta (e-commerce transakcije) | Min KM 20,00, odnosno do iznosa stvarnih troškova u slučaju arbitraže od strane kartične -organizacije | | Naknada za reprint PIN-a osnovni imalac | KM 10,00 | | Naknada za reprint PIN-a dodatni imalac | KM 10,00 | | Naknada za blokadu/deblokadu kartice | Bez naknade | | Naknada za nedozvoljeno prekoračenje | Bez naknade | | Otkaz kartice | Bez naknade | | Naknada za pokriće troškova oko servisiranja zadržanih kartica u bankomatu | Bez naknade | | Naknada za podizanje gotovine na bankomatu Banke za klijente korisnike platnih kartica izdatih od stranih banaka izvan teritorije Bosne i Hercegovine | KM 10,00 po transakciji | |
| ***Informacija o obavezi korištenja notarskih usluga*** | Korištenje notarskih usluga je moguće u slučaju kada se daju posebne punomoći drugim licima za raspolaganje sredstvima depozita. Troškovi ovise o tarifi organa koji vrši ovjeru ili izdaje dokument. |
| ***Postupanje sa***  ***neaktivnim***  ***računima*** | Neaktivni račun je račun na kojem nije bilo aktivnosti od vlasnika računa, uklјučujući deponovanje ili povlačenje sredstava sa računa od vlasnika u periodu od jedne godine od dana poslјednje aktivnosti vlasnika računa, a u slučaju oročenih depozita godinu nakon datuma dospijeća. Banka će račun klijenta na kojem nije bilo aktivnosti deponovanja ili povlačenja sredstava s računa, urađenih ili zadanih od strane vlasnika i druge ovlaštene osobe u razdoblju od 12 (dvanaest) mjeseci od dana zadnje aktivnosti, izuzev računa koji je u pravnom postupku (naplata prisilnim putem ili blokada), proglasiti neaktivnim. Ne smatraju se aktivnostima deponovanja ili povlačenja sredstava sa računa, aktivnosti Banke na računu (automatski upis kamate, naplate u vezi s računom i sl.) te aktivnosti od strane lica nezavisno od volje klijenta (naplata nadležnih organa ili po sudskoj presudi i sl.).  O računima koji će postati neaktivni, Banka će obavijestiti klijente putem zvanične web stranice Banke [www.pbs.ba](http://www.pbs.ba).  Račun na kojem ima sredstava Banka proglašava neaktivnim i drži ga u tom statusu sve dok na računu ima sredstava ili dok se račun ne aktivira voljom samog vlasnika računa. Banka će mjesečno obračunavati i naplaćivati naknadu na teret neaktivnih računa koji imaju zatečeno saldo na računu, a za vođenje računa u skladu sa važećom Tarifom naknada u poslovanju sa fizičkim licima.  Neaktivni račun ponovno se aktivira radnjama klijenta ili po njegovom nalogu, koje imaju za posljedicu deponovanja ili povlačenje sredstava s računa.  Klijent može aktivirati neaktivni račun, ali je pri tom obavezan Banci dostaviti svu dokumentaciju neophodnu za otvaranje računa koja je propisana važećim zakonskim i podzakonskim aktima, odnosno aktima Banke na dan aktiviranja računa. Ukoliko klijent prilikom obavljanja transakcije ne dostavi Banci potrebnu dokumentaciju Banka će, a do dostave potrebne dokumentacije, onemogućiti klijentu raspolaganje sredstvima sa računa i neće obaviti zahtijevanu transakciju.  Za gašenje računa (na zahtjev klijenta ili od strane Banke) ne naplaćuje se naknada.  Ukoliko na neaktivnom računu ne postoje sredstva za naplatu naknade za vođenje neaktivnog računa, Banka će neaktivan račun ugasiti. |
| ***Obavještenje o***  ***promjeni***  ***podataka*** | Klijent - vlasnik računa, zakonski zastupnik, staratelj i opunomoćeno lice o promjeni adrese i drugih matičnih podataka obavezan je odmah obavijestiti Banku, a najduže u roku od 8 (osam) radnih dana od dana nastale promjene. Sve pisane obavijesti koje Banka dostavlja klijentu smatrat će se valjano dostavljenim ukoliko su poslane na zadnju adresu o kojoj je klijent obavijestio Banku. Klijent snosi sve štetne posljedice zbog propuštanja izvršenja obaveze obavještavanja Banke. |
| ***Pravo na prigovor*** | U slučaju primjedbi na postupanje Banke po osnovu zaključenog poslovnog odnosa, dobrih poslovnih običaja, Opštih uslova u poslovanju sa fizičkim licima i odredbi Zakona, korisnik ima pravo uputiti usmeni ili pisani prigovor neposredno ili dostavljanjem poštom na adresu Banke, Privredna banka Sarajevo d. d. Sarajevo, na adresu Obala Kulina bana 18, 71000 Sarajevo ili elektronskim putem na e-mail adresu [info@pbs.ba](mailto:info@pbs.ba) i ostavljena je mogućnost pokretanja postupka posredovanja radi vansudskog rješavanja spornog odnosa. U slučaju da korisnik uputi usmeni prigovor, a nije zadovoljan odgovorom Banke, Banka ga je dužna uputiti o pravu na podnošenje prigovora u pisanoj i/ili elektronskoj formi. Banka u roku od 30 (trideset) dana od dana prijema pritužbe odlučuje o istoj i odgovara klijentu. Banka ne može klijentu naplatiti naknadu niti bilo koje druge troškove za podnošenje i postupanje po prigovoru.  U slučaju da je klijent nezadovoljan odgovorom Banke, ima pravo uputiti pismenu obavijest i prigovor Agenciji za bankarstvo Federacije BiH, sa sjedištem u ul. Zmaja od Bosne 47b, 71000 Sarajevo ili na e-mail adresu ombudsmena za bankarstvo [ombudsmen@fba.ba](mailto:ombudsmen@fba.ba), u roku od 3 (tri) mjeseca od dana dostavljanja odgovora, odnosno isticanja roka za odgovor. U slučaju da se nastali spor nije mogao riješiti na prethodno navedeni način, korisnik ima pravo na sudsku zaštitu podnošenjem tužbe nadležnom sudu u mjestu zaključenja ugovora. |
| ***Pravo korisnika da na zahtjev dobije besplatnu kopiju nacrta ugovora*** | U pregovaračkoj fazi klijent ima pravo da dobije besplatnu kopiju nacrta ugovora, izuzev ako Banka ocijeni da ne želi zasnovati odnos sa klijentom u konkretnom pravnom poslu. |
| ***Zaštita tajnosti***  ***ličnih podataka*** | Podatke o vlasniku računa, Banka je dužna čuvati kao poslovnu tajnu, u skladu sa Zakonom o zaštiti ličnih podataka, izuzev kada je zakonskim i podzakonskim propisima dužna dati informacije nadležnim organima. |
| ***Period važenja podataka*** | Svi podaci i uslovi navedeni u ovom Informacionom listu važe 15 (petnaest) dana od datuma preuzimanja Informacionog lista. |

Informacioni list izdao/la: ime i prezime, naziv radnog mjesta

(pečat i potpis ovlaštene osobe)

Informacioni list preuzeo/la: ime i prezime

(potpis klijenta)

Mjesto, datum godine